Gustav Reinhold Georg von Rennenkampff

Gustav Reinhold Georg von Rennenkampff (2/13. september 1784 Helme mõis, Liivimaa – 6. veebruar 1869 Bocardi mõis Helme lähedal) oli Eesti baltisaksa poliitik ja majandusteadlane."Eesti teaduse biograafiline leksikon", 3. köide

Elulugu
Gustav Reinhold Georg von Rennenkampff oli Liivimaa aadlik ja Helme mõisniku Jakob Johann von Rennenkampffi (1753–1794) poeg.

Rennenkampff teenis 1804–1808 Saksi-Coburg-Saalfeldi"Eesti teaduse biograafilises leksikonis" ekslikult "Saksi-Gotha". hertsogi sõjaväes, reisis seejärel mitmes Euroopa riigis ja elas aastast 1812 oma Helme kodumõisas, mille omanik oli  (1818–1866). 

Tema peateos oli "Bemerkungen über die Leibeigenschaft in Liefland und ihre Aufhebung" (Kopenhaagen, 1818), milles ta pooldas talupoegade kohest pärisorjusest vabastamist koos talumaa mõisale jätmisega, kuid koos 2/3 maa andmisega talupoegadele rendile ning  teorendilt raharendile üleminekutTiit Rosenberg, Baltisaksa põllumeesteseltside võrgustiku kujunemisest, Tartu: Tartu Ülikooli Kirjastus, 2013, lk 39.

Olles aastast 1819 Liivimaa uue talurahvaseaduse elluviimise komisjoni liige (1819–1827), avaldas Rennenkampff oma tegevusega mõju edaspidisele agraarseaduste loomele.

1827–1836 oli ta Liivimaa aadli krediidiseltsi ülemdirektsiooni nõunik, 1836 Pärnu-Viljandi kreisisaadik ja valiti 1847 Liivimaa maanõunikuks, millest ta aga loobus. Elas vahelduvalt Helmes, Riias, Tartus, Peterburis, Oldenburgis, Kreekas, Alžeerias ja Egiptuses. Oli ka 1833. aastal Riia ajalooseltsi asutajaliige Deutschbaltisches biographisches Lexikon 1710–1960. Köln, Wien, 1977, lk 619–620 ja 1839. aastal Pärnu Põllumajandusseltsi asutaja.

Teoseid
Ueber die bevorstehende Freiheit der Ehsten und Letten. Tartu, 1820
Darstellung der Verfassung des Livländischen Creditvereins. Tartu, 1837 (anonüümselt)

Viited

Kirjandus
Frobeen, Jakob Gottfried: Rigasche Biographieen nebst einigen Familien-Nachrichten, 3. Bd 1856-1879, Riga 1881-1884, 
 Eesti biograafiline leksikon. Trt, 1926–1929, lk 424
 Deutschbaltisches biographisches Lexikon 1710–1960. Köln, Wien, 1977, lk 619–620


Välislingid
Transéhe-Roseneck, Astaf von, Genealogisches Handbuch der baltischen Ritterschaften, Teil 1, 2: Livland. 
 Hasselblatt, Arnold, Otto, Gustav: Album academicum der Kaiserlichen Universität Dorpat, Dorpat 1889,  

Kategooria:Rennenkampffid
Kategooria:Liivimaa aadlikud
Kategooria:Tartu Ülikooli õigusteaduskonna vilistlased
Kategooria:Eesti majandusteadlased
Kategooria:Baltisaksa poliitikud‎
Kategooria:Baltisaksa teadlased
Kategooria:Sündinud 1784
Kategooria:Surnud 1869